|  |
| --- |
|  |

Reglement for orden og oppførsel

Formålet med reglementet er å bidra til et godt samarbeid og god trivsel, respekt og medansvar. Reglementet skal fremme god orden og gode arbeidsvaner, og legge til rette for god læring.

**Elever med god orden:**

* Møter presis til timene og er forberedt til opplæringen.
* Leverer planlagt arbeid til rett tid og har med seg nødvendig utstyr.
* Viser god arbeidsinnsats og har god orden i skriftlig arbeid.
* Tar vare på skolesaker og inventar og rydder etter seg.

**Elever med god oppførsel:**

* Viser hensyn og respekt for andre og andres eiendeler.
* Gir medelever og lærere arbeidsro.
* Er høflige og viser god folkeskikk.
* Følger regler og beskjeder som gis.
* Sier fra om uheldige forhold både ved det fysiske miljøet og i forholdet mellom alle som er en del av skolesamfunnet.

**Regler ved Sømnaskole**

* Skolen har nulltoleranse for vold, slåssing, mobbing og trakassering. Dette gjelder også via PC, iPad og mobiltelefon.
* Seksuell trakassering og sjikane på grunn av religion eller livssyn er ikke tillatt.
* Det er kun tillatt å filme, ta bilder eller lydopptak på skolen etter avtale med lærer.
* Det er kun tillatt å bruke private leker, spill, mobiltelefon ol på skolen etter avtale med lærer.
* Mobiltelefoner og smartklokker som tas med på skolen skal leveres inn til kontaktlærer ved skolestart, og deles ut ved skoleslutt.
* Bruk av sosiale medier og musikklytting er bare tillatt etter avtale med lærer.
* For å sikre trygghet og helse kan vi ikke tillate at du:
  + Kaster stein.
  + Bruker ball inne.
  + Bruker eller ha med deg tobakk, snus eller rusmidler.
  + Har med deg og spiser godteri.
  + Bruker sykler eller andre fremkomstmidler på hjul i friminuttene.
* Snølek er kun tillatt på anvist område.
* Som del av helsefremmende skole skal du være ute i alle friminutt. Tilpasninger og vurderinger kan gjøres i forhold til blant annet værforhold.
* Det er ikke tillatt å forlate skolens område uten tillatelse fra lærer, fortrinnsvis kontaktlærer.
* Bruk av skolens datautstyr skal skje i henhold til gjeldende reglement. Se eget reglement for bruk av iPad.
* Dette reglementet gjelder for alle arrangement i skolens regi, også skoleturer og ekskursjoner.
* Avvik fra reglementet kan gjøres etter avtale med det enkelte lærerteam.

**Tiltak ved brudd på reglene**

Brudd på reglene kan medføre følgende tiltak alt etter sakens alvor:

* Muntlig irettesettelse.
* Muntlig melding til foreldre/foresatte.
* Skriftlig irettesettelse/advarsel/anmerkning.
* Skriftlig melding til foreldre/foresatte.
* Inndragning av gjenstander som er nevnt i dette reglementet eller andre gjenstander som blir brukt på en farlig eller provoserende måte.
* Vold, grov mobbing eller truende adferd kan føre til politianmeldelse,
* Utelukking av enkeltelever fra spesielle arrangement og aktiviteter.
  + Foreldre/foresatte informeres hvis mulig i god tid og kan eventuelt gis anledning til selv å delta og påta seg ansvaret for elevens deltakelse.
* Pålegg om oppgaver og/eller erstatning for å rette opp skade eleven har påført skolens eiendom eller eiendeler. For eksempel erstatte bortkomne/ødelagte bøker eller annet av skolens utstyr, rydde søppel, vaske gulv, fjerne tagging og lignende.
* Pålegg om tilstedeværelse på skolen før eller etter skoletid i forbindelse med samtale med lærer/rektor og/eller utføring av pålagte oppgaver.
* Bortvisning
  + Elever på ungdomstrinnet kan ved alvorlig brudd på reglementet vises bort i inntil tre dager. Enkeltvedtak skal gjøres.
  + Elever på barnetrinnet kan bortvises i enkelttimer og resten av dagen. Krever ikke enkeltvedtak.
* Nedsatt karakter i orden og oppførsel.

Rektor velger bortvisningen etter å ha rådført seg med lærerne til eleven. Før det blir gjort vedtak skal eleven ha fått mulighet til å forklare seg muntlig, og en skal ha vurdert å bruke andre hjelpe- og refsingstiltak. Foreldre/foresatte til eleven skal varsles før bortvisning iverksettes for resten av dagen på barnetrinnet, og før bortvisning for hele dager på 8-10. klassetrinn. Elever kan ikke sendes hjem uten at foreldre/foresatte er varslet og noen tar imot eleven hjemme.

**Kvalitetssikring**

Reglementet skal gjennomgås med elevene og på foreldremøter hver høst. Det evalueres i personalmøte, FAU, elevråd og SU hvert annet år. Neste revisjon er høsten 2023.